Pottaskefill heimsótti Þorgerði Katrínu Gunnarsdóttur í Alþingishúsið seinni partinn í dag og afhenti henni kartöflu í skóinn . Kartöfluna fær Þorgerður , líkt og aðrir ráðherrar ríkisstjórnarinnar , „ fyrir að vera ekki löngu búin að segja af sér , heldur þrjóskast hún við og leiðir vilja þjóðarinnar hjá sér , “ segir í tilkynningu frá þeim sem að gjörningnum standa . Þá segir að Pottaskefill hafi skammað Þorgerði í bak og fyrir , sérstaklega fyrir að vilja leggja niður alla forfallakennslu í framhaldsskólum og skera niður rannsóknarframlag til háskólanna og að lokum fyrir að vilja láta ungt fólk niður í sextán ára aldur borga nefskatt til ríkisstjórnarinnar . Áður hafa Össur Skarphéðinsson , Einar K. Guðfinnsson , Guðlaugur Þór Þórðarson og Jóhanna Sigurðardóttir fengið kartöflu frá jólasveinum .